Les autoritats municipals van explicar a la ministra Diana Morant els plans de l'ajuntament per a promoure la ciència i la innovació
26 d’agost 2024

![](/media/w2ocsofm/_a935515_c.jpg?width=850&height=566.6666666666666)

La ministra de Ciència, Innovació i Universitats, Diana Morant, va visitar Sagunt el dissabte 24 d'agost, acompanyada del secretari d'Estat de Política Territorial, Arcadi España, i el subdelegat del Govern a València, José Rodríguez.

Primerament, va ser rebuda per l’alcalde de Sagunt, Darío Moreno, i regidors i regidores de l'equip de Govern a l'Ajuntament de Sagunt. A continuació, va mantindre una reunió amb Darío Moreno, així com amb la primera tinenta d'alcalde, María José Carrera i el regidor de Ciència, Innovació i Universitat, Toni Iborra.

![](/media/duphtshp/_a935216_c.jpg?width=850&height=566.6666666666666)

En esta reunió van abordar les possibles vies de col·laboració entre el Ministeri i l'Ajuntament de Sagunt. A més, les autoritats municipals van explicar a la ministra els plans de l'Ajuntament de Sagunt per a promoure la ciència i la innovació en el municipi. Cal destacar que Sagunt forma part de la Red Innpulso' del Ministeri des de 2023, una xarxa que integren les 90 ciutats més innovadores d'Espanya.

![](/media/zyrlab0e/_a935928_c.jpg?width=850&height=566.6666666666666)

"Hem parlat de la transformació que està liderant este municipi en tota la Comunitat Valenciana, una transformació d'indústria verda i de sostenibilitat. Hem parlat de com continuar potenciant tota eixa nova indústria que s'està creant i perquè es transferisca tot eixe impuls a les nostres indústries tradicionals", ha explicat l'alcalde de Sagunt, Darío Moreno. El primer edil ha assegurat que Sagunt es "una ciutat de ciència, d'innovació, d'indústria i també de cultura".

Posteriorment, la ministra, l'alcalde i alguns regidors i regidores es van traslladar al Teatre Romà de Sagunt per a veure el clàssic de la literatura valenciana, _Tirant lo Blanc_, l'última representació teatral de la temporada, dins del festival Sagunt a Escena d'enguany. "Diana Morant va estar donant suport al nostre Sagunt a Escena, el festival de referència de l'estiu a la Comunitat Valenciana, en eixa nit de cloenda que vam tindre amb una obra molt important per als valencians i valencianes com és _Tirant lo Blanc_", ha assenyalat Moreno.

![](/media/1ydb4hmz/_a937119_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/les-autoritats-municipals-van-explicar-a-la-ministra-diana-morant-els-plans-de-l-ajuntament-per-a-promoure-la-ciencia-i-la-innovacio/ "Facebook")
*   [](http://twitter.com/share?url=https://aytosagunto.es/va/actualitat/les-autoritats-municipals-van-explicar-a-la-ministra-diana-morant-els-plans-de-l-ajuntament-per-a-promoure-la-ciencia-i-la-innovacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-autoritats-municipals-van-explicar-a-la-ministra-diana-morant-els-plans-de-l-ajuntament-per-a-promoure-la-ciencia-i-la-innovacio/ "Linked In")
*   [](mailto:?body=https://aytosagunto.es/va/actualitat/les-autoritats-municipals-van-explicar-a-la-ministra-diana-morant-els-plans-de-l-ajuntament-per-a-promoure-la-ciencia-i-la-innovacio/)